— Асаблівага даверу няма, але ж надзея ёсьць. Раней мы падобных думак ад улады нават ня чулі. А нядаўна Макей прызнаў, што беларускую гісторыю спрабуюць адабраць суседнія дзяржавы. Гэта таксама пазытыў. А паглядзіце, шмат хто на зьезьдзе быў у беларускіх кашульках — на белым фоне чырвоны арнамэнт. Ды і чыноўнікі выступалі на гэтым фоне. А гэта ўжо прызнаньне нашых гістарычных колераў. Усё адбылося добра.